nahid-hub/BLUGE-bengali-wikipedia-section-title-prediction huggingface dataset:
সমগ্র খেলোয়াড়ী জীবনে এগারোটি টেস্টে অংশগ্রহণ করেছেন জ্যাক ওরেল। ১ জানুয়ারি, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৪ আগস্ট, ১৮৯৯ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

শীতকালে অস্ট্রেলিয়া দলে ইংল্যান্ড গমনার্থে তিনি মনোনীত হন। ১৮৮৪-৮৫ মৌসুমে অ্যাশেজ সিরিজের প্রথম টেস্টে অংশ নেন। খেলায় একজন খেলোয়াড়ের আর্থিক মতানৈক্যতায় শূন্য স্থান পূরণে তাকে শেষ মুহূর্তে দলে অন্তর্ভূক্ত করা হয়। দলের অধিকাংশ খেলোয়াড়ের পাশাপাশি তিনিও ভেজা ইংরেজ গ্রীষ্মে নিজেকে মানিয়ে নিতে পারেননি ও তার দক্ষতা ব্যর্থতায় পর্যবসিত হয়।

ঘরোয়া ক্রিকেটে প্রতিভাকে মূল্যায়িত করে ১৮৯৯ সালে ইংল্যান্ড গমনের জন্যে অস্ট্রেলিয়া দলে অন্তর্ভূক্ত করা হয়। এ পর্যায়ে তার বয়স ছিল ৩৮ বছর। ব্যাটিং কিংবদন্তী ভিক্টর ট্রাম্পারের সাথে পাঁচ-টেস্ট নিয়ে গড়া সিরিজের সবকটি টেস্টেই শীর্ষসারিতে ব্যাট করতেন। হেডিংলি টেস্টে ৭৬ রানের সেরা ইনিংস খেলেন। পোতানো উইকেটে তার এ সংগৃহীত রান অস্ট্রেলিয়াকে জয়লাভে সহায়তা করে। তবে, বয়সের ভারে ন্যূহ হয়ে পড়া জ্যাক ওরেলের এটিই সর্বশেষ টেস্ট সিরিজ ছিল। তাসত্ত্বেও, ৪০ বছর বয়সে ১৯০২ সাল পর্যন্ত ভিক্টোরিয়ার পক্ষে খেলা চালিয়ে যান। ১৪০টি প্রথম-শ্রেণীর ক্রিকেট খেলায় অংশ নিয়ে ২০.৯৯ গড়ে ৪৬৬০ রান ও ২৩.১০ গড়ে ১০৫ উইকেট লাভ করেন। ১০১টি ক্যাচ তালুবন্দী করেন ও সাতটি শতরান করেছিলেন তিনি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. কোচিং
titleD. শৈশবকাল
উত্তর: titleA
বেড়া উপজেলার উত্তরে সিরাজগঞ্জ জেলার শাহজাদপুর উপজেলা ও চৌহালি উপজেলা, দক্ষিণে রাজবাড়ি জেলার গোয়ালন্দ উপজেলা এবং রাজবাড়ী সদর উপজেলা, পূর্বে সিরাজগঞ্জের চৌহালি উপজেলা এবং মানিকগঞ্জ জেলার দৌলতপুর উপজেলা (মানিকগঞ্জ)|দৌলতপুর উপজেলা ও শিবালয় উপজেলা এবং পশ্চিমে পাবনা জেলার সুজানগর উপজেলা ও সাঁথিয়া উপজেলা।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. নদীসমূহ
titleC. অবস্থান
titleD. ইতিহাস
উত্তর: titleC
এই ইউনিয়নটি সিলেট বিভাগের হবিগঞ্জ জেলার মাধবপুর উপজেলার অন্তর্গত; যা মাধবপুর উপেজলার শেষ অংশে পড়েছে। এটি মাধবপুর উপজেলা পরিষদ হতে ২২ কি:মি: দূরে এবং ঢাকা-সিলেট মহাসড়কের উভয় পার্শ্বে অবস্থিত। এর উত্তরে লাখাই ও হবিগঞ্জ সদর উপজেলা, পশ্চিমে ব্রাহ্মণবাড়ীয়া জেলার নাসিরনগর উপজেলা, পূর্বে চুনারুঘাট উপজেলা এবং দক্ষিণে ছাতিয়াইন ও নোয়াপাড়া ইউনিয়ন। এই ইউনিয়নের আয়তন ৫,৮২১ একর।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. ভৌগোলিক উপাত্ত
titleC. প্রশাসনিক উপাত্ত
titleD. স্বাস্থ্যসেবা
উত্তর: titleA
স্টাফোর্ডশায়ারের স্টোক-অন-ট্রেন্ট এলাকায় বব টেলরের জন্ম। শৈশবকালেই ক্রিকেটের দিকে ঝুঁকে পড়েন তিনি। ১২ বছর বয়সে বিদ্যালয়ের অনূর্ধ্ব-১৫ দলের পক্ষে খেলার পূর্বে স্টোক সিটি ফুটবল ক্লাবের নিজ মাঠের কার পার্কে উইকেট রাখতেন। শিক্ষানবীশ হিসেবে পোর্ট ভ্যাল এফ.সি.র পুস্তক রাখলেও তিনি কখনো পেশাদারী পর্যায়ে ফুটবল খেলেননি।

পনেরো বছর বয়সে নর্থ স্টাফস বিগনল এন্ড ক্রিকেট ক্লাবের পক্ষে ও স্টাফোর্ডশায়ারের পক্ষে সাউথ চেশায়ার লীগে খেলেন। অভিষেক খেলায় বেশ তরুণ থাকায় দর্শকদের কাছে বিভ্রান্তির কবলে পড়েন। ১৯৫৮ থেকে ১৯৬০ সাল পর্যন্ত স্টাফোর্ডশায়ারের পক্ষে খেলা চালিয়ে যান। এ সময়েই ডার্বিশায়ারে চলে যান ও ডার্বিশায়ারের দ্বিতীয় একাদশে যোগ দেন।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেটে প্রত্যাবর্তন
titleB. অস্ট্রেলিয়ার মুখোমুখি
titleC. কাউন্টি ক্রিকেট
titleD. শৈশবকাল
উত্তর: titleD
জেলাটির উত্তর-পূর্বে অশোকনগর, পূর্বে সাগর, দক্ষিণে রায়সেন, দক্ষিণ-পশ্চিমে ভোপাল এবং উত্তর-পশ্চিমে গুনা জেলারসমূহের অবস্থান।
বিদিশা জেলাটি মূল বিন্ধ্যচল পর্বতমালার বিন্ধ্যচল মালভূমিতে অবস্থিত। মালভূমিটি দক্ষিণ থেকে উত্তরে ঢালু হয়ে বেশ কয়েকটি নদী - বেতওয়া, বিনা এবং সিন্ধ দ্বারা বয়ে যায়। এই নদীগুলি বিন্ধ্যচল পর্বতমালার স্পন্দিত পাখার মধ্যে প্রবাহিত হয়, যা মালবে মালভূমি পর্যন্ত বিস্তৃত।

জেলাটি ২৩ ২০’ এবং ২৪ ২২' উত্তর অক্ষাংশ এবং ৭৭১৬’ এবং ৭৮১৮’ পূর্ব দ্রাঘিমাংশের মধ্যে অবস্থিত। এর আয়তন প্রায় ৭,৩৭১ কিলোমিটার।

এই জেলায়ই ঐতিহাসিক বেসনগর শহর এবং বৌদ্ধদের স্তূপা সাঁচীর অবস্থান।

সঠিক অনুচ্ছেদ শিরোনাম কোনটি?
titleA. সাহিত্যে বিদিশা
titleB. ভূগোল
titleC. জনমিতি
titleD. ইতিহাস
উত্তর: titleB
১৯৯০ সালে ‘মি. বিন’ নিয়ে টেলিভিশন পর্দায় হাজির হন রোয়ান অ্যাটকিনসন। মি. বিন মূলত ১৪ পর্বের একটি হাস্যরসাত্মক ব্রিটিশ টিভি ধারাবাহিক। আইটিভি নামক একটি টেলিভিশন চ্যানেলে এর প্রথম পর্বটি প্রচারিত হয় ১৯৯০ সালের প্রথম দিনটিতে। শেষ পর্বটির নাম 'হেয়ার বাই মি. বিন অব লন্ডন'। প্রথমে শুধু টিভি সিরিয়াল থাকলেও মি. বিন নিয়ে সিনেমা এমনকি কার্টুনও নির্মিত হয়েছে এবং মি. বিন প্রতিটি ক্ষেত্রেই অসম্ভব জনপ্রিয়তা অর্জন করেন। টানা বিশ বছর রোয়ান এই চরিত্রে অভিনয় করেছেন। শুরুর দিকে মি. বিন ছাড়াও এ সময় তিনি দ্যা ব্ল্যাক অ্যাডার এবং ফানি বিজনেসসহ বেশ কয়েকটি তুমুল জনপ্রিয় টিভি সিরিজে নিয়মিত অভিনয় করেন। কিন্তু সবগুলোকে ছাড়িয়ে যায় ‘মি. বিন’। এমনকি নিজের নামটাকেও হারাতে হয় রোয়ান অ্যাটকিনসনকে। তারই তালগোল পাকানো কাণ্ড-কারখানায় ভরপুর এ ব্রিটিশ কমেডি সিরিজের লেখক হলেন রবিন ড্রিসকল এবং রোয়ান অ্যাটকিনসন নিজে। ১৯৯৭ সালে ‘বিন: দ্য আলটিমেট ডিজাস্টার মুভি’ এবং ২০০৭ সালে ‘মিস্টার বিন’স হলিডে’ চলচ্চিত্র দুটি মুক্তি পায়। এছাড়া যুক্তরাজ্যের ‘আইটিভি ওয়ান’ চ্যানেলে ২০০২ থেকে ২০০৪ সাল পর্যন্ত ‘মিস্টার বিন’ কার্টুন প্রচারিত হয়।

সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. মি বিন
titleC. জনপ্রিয়তা
titleD. বৈবাহিক জীবন
উত্তর: titleB
তিনি সে সব ভারতীয় মহিলা রাজনীতিবিদদের মাঝে অন্যতম, যাঁরা রাজনীতিতে আসার পূর্বে গৃহিণী ছিলেন। ২০১২ সালে পাঞ্জাব বিধানসভা নির্বাচনে শুত্রানা আসনে শিরোমণি আকালি দলের পক্ষ থেকে এমএলএ পদে দাঁড়ান তিনি। নির্বাচনে তার সাথে প্রাক্তন এমএলএ ভারতীয় জাতীয় কংগ্রেসের রাজনীতিবিদ নির্মল সিং এর হাড্ডাহাড্ডি লড়াই হয়। মাত্র ৭৭২ ভোটের ব্যবধানে তিনি নির্মল সিংকে পরাজিত করেন। বানীন্দর কাউর লুম্বা পেয়েছিলেন ৪৭,৭৬৪ ভোট, যা প্রদত্ত ভোটের ৩৯.৮৮%। অপরদিকে তার নিকটতম প্রতিদ্বন্দ্বী ভারতীয় জাতীয় কংগ্রেসের রাজনীতিবিদ নির্মল সিং পেয়েছিলেন ৪৬,৯৯২ ভোট, যা প্রদত্ত ভোটের ৩৯.২৪%। ২০১২ সালের পাঞ্জাব বিধানসভা নির্বাচনে নির্বাচিত ১৪ জন নারীর মধ্যে তিনি ছিলেন অন্যতম।

তিনি পাঞ্জাব বিধানসভায় বিভিন্ন কমিটির সদস্য হিসেবে দায়িত্ব পালন করেছেন। তিনি কমিটি অন প্রিভিলেজেসে, কমিটি অন সাবঅর্ডিনেট লেজিস্লেশন, কমিটি অন গভর্নমেন্ট অ্যাসিওরেন্স, কমিটি অন পাবলিক একাউন্টস এবং কমিটি অন সোশ্যাল ওয়েলফেয়ার অব শিডিউলড কাস্ট অ্যান্ড ব্যাকওয়ার্ড কাস্টের সদস্য ছিলেন।

২০১৭ সালে পাঞ্জাব বিধানসভা নির্বাচনে তিনি পুনরায় শুত্রানা আসনে শিরোমণি আকালি দলের হয়ে প্রতিদ্বন্দ্বিতা করেন। এবার তিনি কংগ্রেস নেতা নির্মল সিং এর কাছে পরাজিত হন। নির্মল সিং ৫৮,০০৮ ভোট পেয়ে নির্বাচিত হন, যা প্রদত্ত ভোটের ৪২.১১%। অপরদিকে বানীন্দর কাউর লুম্বা পেয়েছিলেন ৩৯,৪৮৮ ভোট, যা প্রদত্ত ভোটের ২৮.৬৬%।

রাজনীতির পাশাপাশি সমাজসেবার সাথে যুক্ত আছেন বানীন্দর কাউর লুম্বা। সমাজ পিছিয়ে পড়া মানুষদের উন্নতির জন্য তিনি অক্লান্ত পরিশ্রম করে যাচ্ছেন। তিনি যুক্তরাষ্ট্র, যুক্তরাজ্য, ফ্রান্স, ইতালি, জার্মানি, নেদারল্যান্ড ভ্রমণ করেছেন।

সঠিক অনুচ্ছেদ শিরোনাম কোনটি?
titleA. জন্ম
titleB. ব্যক্তিগত জীবন
titleC. শিক্ষাজীবন
titleD. রাজনৈতিক জীবন
উত্তর: titleD
সুভাষ চন্দ্র বসু প্রস্তাব করলেন, কবে ব্রিটিশরা ভারতীয়দের স্বাধীনিতার অনুমোদন দেবে তার জন্য বসে না-থেকে দ্বিতীয় বিশ্বযুদ্ধের রাজনৈতিক অস্থিরতা থেকে সুবিধা নেওয়া উচিত। তিনি বিশ্বাস করতেন ভারতবর্ষের স্বাধীনতা নির্ভর করে অন্য দেশের রাজনৈতিক, সামরিক ও কুটনৈতিক সমর্থনের উপর। তাই তিনি ভারতের জন্য একটি সামরিক বাহিনী গড়ে তোলার উদ্যোগ গ্রহণ করেন।

সঠিক অনুচ্ছেদ শিরোনাম কোনটি?
titleA. দ্বিতীয় বিশ্বযুদ্ধ
titleB. সম্মাননা
titleC. প্রথম জীবন
titleD. অন্তর্ধান ও তথাকথিত মৃত্যু
উত্তর: titleA
২০০৬ সালের রাজ্য বিধানসভা নির্বাচনে, সিপিআই (এম) এর জয়দেব হাজরা নানুর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের গদাধর হাজারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আনন্দ গোপাল দাস ২০০১ সালে তৃণমূল কংগ্রেসের কৃষ্ণগোপাল মাঝিকে, ১৯৯৬ এবং ১৯৯১ সালে কংগ্রেসের শিবকিঙ্কর সাহাকে এবং ১৯৮৭ সালে কংগ্রেসের অধীর কুমার সাহাকে পরাজিত হন। সিপিআই (এম) এর বনমালি দাস ১৯৮২ সালে কংগ্রেসের শিবকিঙ্কর সাহাকে পরাজিত করেন এবং ১৯৭৭ সালে কংগ্রেসের দুলাল সাহাকে পরাজিত করেন।

সঠিক অনুচ্ছেদ শিরোনাম কোনটি?
titleA. এলাকা
titleB. ১৯৫১-১৯৭২
titleC. ১৯৭৭-২০০৬
titleD. নির্বাচনী ফলাফল
উত্তর: titleC
শাহরাস্তি উপজেলার উত্তরে কচুয়া উপজেলা, পশ্চিমে হাজীগঞ্জ উপজেলা, দক্ষিণে লক্ষ্মীপুর জেলার রামগঞ্জ উপজেলা ও নোয়াখালী জেলার চাটখিল উপজেলা, পূর্বে কুমিল্লা জেলার মনোহরগঞ্জ উপজেলা ও লাকসাম উপজেলা এবং উত্তর-পূর্বে কুমিল্লা জেলার বরুড়া উপজেলা অবস্থিত। এ উপজেলার আয়তন ১৫৪.৮১ বর্গ কিলোমিটার (৩৮,২৫৫ একর)।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. অবস্থান ও আয়তন
titleC. শিক্ষা
titleD. জনপ্রতিনিধি
উত্তর: titleB
প্রাগ শহরের রেসলোভা স্ট্রীটের সেন্ট সিরিল চার্চে যোসেফ গাবচিক ও জ্যান কুবিশকে খুজে পাওয়া যায়। তারা অনেকের সাথে সেখানে আশ্রয় নিয়েছিলেন। চেকোস্লোভাকিয়ান বিপ্লবী দলের কারেল কুর্ডা'র বিশ্বাসঘাতকতায় নাৎসি সেনারা তাদের অবস্থান জেনে নেয়। ১৯৪২ এর ১৮ জুন এস এস ট্রুপস এর সাথে দীর্ঘ ছয় সাত ঘণ্টার রক্তক্ষয়ী যুদ্ধে কুবিশ জখম অবস্থায় ধরা পড়েন ও হসপিটালে মারা যান। গাবচিক, যোসেফ ভালচিক, ওপেলকা সহ বাকি বিপ্লবীরা আরো চার ঘণ্টা লড়াই করেন ও জীবিত অবস্থায় ধরা দেবার পরিবর্তে আত্মহত্যার পথ বেছে নিয়েছিলেন। এই যুদ্ধে ১৪ জন জার্মান মৃত ও ২১ জন ঘায়েল হয়। হেডারিক হত্যার প্রতিশোধ হিসেবে নাজী সেনারা বিপ্লবীদের পরিচিত, আত্মীয়, অল্প পরিচিত মোট ২৪ টি পরিবারকে কনসেন্ট্রেশন ক্যাম্পে পাঠায় ও হত্যা করে। ১৩০০০ হাজার মানুষকে সর্বমোট গ্রেপ্তার করে অত্যাচার করা হয়। জ্যান কুবিশের প্রেমিকা আনা মলিনোভাকে মাউথআউসেন-গুসেন কনসেন্ট্রেশন ক্যাম্পে পাঠানো হয় ও মেরে ফেলা হয়।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রারম্ভিক জীবন
titleC. চলচ্চিত্র
titleD. রেইনহার্ড হেড্রিক হত্যা
উত্তর: titleA
নিরাপদ জাহাজ চলাচল ব্যবস্থাপনা ও প্রশাসন, নৌ-প্রকৌশল ও প্রযুক্তি, সমুদ্রবিজ্ঞান, আন্তর্জাতিক মেরিটাইম আইন ইত্যাদি বিষয়ে স্নাতক ও স্নাতকোত্তর পর্যায়ে শিক্ষাদান ও গবেষণার লক্ষ্যে এই বিশ্ববিদ্যালয়ে মোট ৭টির মধ্যে নিম্ন বর্ণিত ৪টি অনুষদ (ফ্যাকাল্টি) স্নাতক পর্যায়ের জন্য চালু রয়েছে। এই ৭টি অনুষদে মোট ১৩টি ডিপার্টমেন্ট রয়েছে। তবে শুধুমাত্র ৫টি ডিপার্টমেন্ট স্নাতক পর্যায়ের জন্য চালু রয়েছে। এছাড়াও পাশাপাশি ব্যাচেলর অব মেরিন সায়েন্সও চালু রয়েছে মেরিন ক্যাডেটদের জন্য। এর বাইরে কিছু অতিরিক্ত বিষয়ে স্নাতকোত্তর ডিগ্রিও দেয়া হচ্ছে। ভবিষ্যতে এসব অনুষদ থেকে স্নাতক ডিগ্রিও দেয়া হবে। 






সঠিক অনুচ্ছেদ শিরোনাম কোনটি?
titleA. অনুষদসমূহ
titleB. দুর্যোগ ব্যবস্থাপনা ইনস্টিটিউট
titleC. আধুনিক ভাষা ইনস্টিটিউট
titleD. বঙ্গোপসাগর ও বাংলাদেশ শিক্ষা ইনস্টিটিউট
উত্তর: titleA
প্রসিকিউটর সাধারণত আইনজীবী যাদের আইন সনদ আছে এবং আদালতের বৈধ আইন পেশাদার হিসেবে স্বীকৃত যেখানে তারা সমাজের প্রতিনিধিত্ব করে (সেজন্য তাদেরকে আইন বারে ভর্তি হতে হয়)।

যখন কোন সন্দেহভাজন চিহ্নিত হয় এবং মামলা দায়ের করার প্রয়োজন হয় তখন তারা ফৌজদারি মামলায় জড়িত হয়। তারা সরকারের দপ্তরের মাধ্যমে নিয়োগপ্রাপ্ত এবং তাদেরকে পর্যাপ্ত সুরক্ষা নিশ্চিত করা হয় যাতে সফলভাবে সরকারি কর্মকর্তা হিসেবে সফল ভাবে প্রসিকিউশনের দ্বায়িত্ব পালন করতে পারেন। প্রায়শই একই দেশে একাধিক দপ্তর থাকে বিশেষ করে যেসব দেশে ফেডারেল সরকার ব্যবস্থা বিদ্যমান।

যেহেতু প্রসিকিউটরগণ রাষ্ট্র দ্বারা ক্ষমতায়িত হয় তাই তাদেরকে অন্য সব আইনজীবীর মত বাঁধা নিয়ম মানতে হয় এবং এর পাশাপাশি অতিরিক্ত বিশেষ কিছু পেশাগত দায়িত্ব পালন করতে হয়। উদাহরণস্বরূপ মার্কিন যুক্তরাষ্ট্র'র এবিএ মডেল রুলস অভ প্রফেশনার কন্ডাক্ট এর নীতিমালা ৩.৮ এ অভিশংসকদের "সময়মত বিবাদী উকিলের কাছে সব প্রমাণ বা তথ্য উপস্থাপণ করতে হবে... যা থেকে নির্ধারণ করা যাবে অভিযুক্ত অপরাধী না নিরপরাধী।" যুক্তরাষ্ট্রের সকল রাজ্য মডেল রুল গ্রহণ করেনি। মার্কিন সুপ্রিম কোর্ট এবং অন্যান্য আপিল মামলা গুলোর এরকম প্রকাশের প্রয়োজনীয়তা স্বীকার করে। 
সঠিক অনুচ্ছেদ শিরোনাম কোনটি?
titleA. দক্ষিণ কোরিয়া
titleB. জার্মানি
titleC. ব্রাজিল
titleD. সাধারণ আইনি বিচারব্যবস্থা
উত্তর: titleD
বাংলাদেশ সেনাবাহিনী বহুবছর ধরেই জাতিসংঘ শান্তিরক্ষা মিশনে সক্রিয়ভাবে অংশগ্রহণ করছে। ১৯৮৮ সালে বাংলাদেশ সেনাবাহিনীকে প্রথমবারের মত জাতিসংঘ শান্তিরক্ষা মিশনে পাঠানো হয়। সেবছর সেনাবাহিনীকে ইরাকে এবং নামিবিয়ায় মোতায়েন করা হয়। তৎকালীন রাষ্ট্রপতি হু মু এরশাদের উদ্যোগে এই মোতায়েন সম্পন্ন হয়। পরবর্তীতে উপসাগরীয় যুদ্ধ শেষে জাতিসংঘ মিশনের আওতায় বাংলাদেশ সেনাবাহিনী একটি যান্ত্রিক-পদাতিক বহর প্রেরণ করে। সেই থেকে শুরু করে আজ পর্যন্ত বাংলাদেশ সেনাবাহিনী ২৫টি দেশে ৩০টি শান্তিরক্ষা মিশনে অংশ নিয়েছে। এই দেশগুলোর মধ্যে রয়েছে অ্যাঙ্গোলা, নামিবিয়া, কম্বোডিয়া, সোমালিয়া, সুদান, ইরিত্রিয়া, উগান্ডা, রুয়ান্ডা, বসনিয়া ও হার্জেগোভিনা, মোজাম্বিক, যুগোস্লাভিয়া, লাইবেরিয়া, হাইতি, তাজিকিস্তান, পশ্চিম সাহারা, সিয়েরা লিওন, কসভো, জর্জিয়া, পূর্ব তিমুর, কঙ্গো, আইভোরি কোস্ট এবং ইথিওপিয়া।

এই সকল শান্তিরক্ষা মিশনে এখন পর্যন্ত ৮৮ জন বাংলাদেশি সেনাসদস্য প্রাণ হারিয়েছেন। শান্তিরক্ষা মিশনে বাংলাদেশি সেনাদলের অবদান সর্বোচ্চ মানের প্রশংসিত। এই অবদানের স্বীকৃতি স্বরূপ জাতিসংঘ মিশনের উচ্চ পদগুলোতে বাংলাদেশ সামরিক বাহিনীর সদস্যদের উপস্থিতি ক্রমাগত বৃদ্ধি পাচ্ছে। বাংলাদেশ সেনাবাহিনী বিশ্বের বিভিন্ন প্রান্তে শান্তিরক্ষা ও জাতি গঠন অপারেশন পরিচালনার মধ্য দিয়ে শান্তিরক্ষা অপারেশনে বিশেষজ্ঞ হয়ে উঠেছে। সেনাবাহিনী জাতিসংঘ শান্তিরক্ষা মিশনে অংশগ্রহণকারী সদস্যদের প্রশিক্ষণের জন্য "বাংলাদেশ ইন্সটিটিউট অফ পিস সাপোর্ট অপারেশন ট্রেনিং (বিপসট)" স্থাপন করেছে। এই প্রশিক্ষন কেন্দ্রটি স্থাপন করা হয়েছে জাতিসংঘ সাধারণ পরিষদের জাতিসংঘ শান্তিরক্ষা অপারেশন বিষয়ক সিদ্ধান্ত অনুযায়ী যেখানে বলা হয়েছে- "যেকোন মোতায়েনের পূর্বে সশস্ত্র বাহিনীর সদস্যদের প্রশিক্ষণের ব্যবস্থা করা প্রত্যেকটি দেশের দায়িত্ব"।

সঠিক অনুচ্ছেদ শিরোনাম কোনটি?
titleA. পদবিন্যাস
titleB. অভ্যুত্থান, বিদ্রোহ এবং হত্যাকাণ্ড
titleC. জুনিয়র কমিশন্ড অফিসার (জেসিও)
titleD. জাতিসংঘ শান্তিরক্ষা মিশনে অবদান
উত্তর: titleD
৩০১ শেয়ার দ্য হেনলি পাসপোর্ট ইনডেক্স (এইচপিআই) - তাদের নাগরিকদের ভ্রমণের স্বাধীনতা অনুসারে দেশগুলির বার্ষিক বৈশ্বিক র‌্যাঙ্কিং - ১৯৯২ বিশ্বব্যাপী সর্বাধিক এবং স্বল্পতম শক্তিশালী পাসপোর্টের তালিকায় পাকিস্তানের পাসপোর্টকে #১০২ তম স্থান দিয়েছে। 

এইচপিআই ২০০৬ সাল থেকে এই তালিকাটি সংকলন এবং প্রদান করে আসছে যা এই দেশগুলোর নাগরিকরা ভিসা না নিয়েই যে সমস্ত গন্তব্যে যেতে পারে তার সংখ্যা অনুযায়ী এক শতাধিক দেশ থেকে পাসপোর্টের তালিকা ও তালিকা তৈরি করে। 

তালিকার নিচের অর্ধেকের মধ্যে পাকিস্তানের পাসপোর্ট অবিচ্ছিন্নভাবে দেখা গেছে। যদিও ২০০৬ সালে বৈশ্বিক পাসপোর্ট র‌্যাঙ্কিং চালু করা হয়েছিল, তবে এটি বিশ্বাস করা হয় যে যদি ২০০৬ এর আগে দেশটির পাসপোর্টের এইচপিআই র‌্যাঙ্কিং এবং স্কোরিং মডেল ব্যবহার করে অনুসন্ধান করা হতো, তবে ১৯৬১ থেকে ১৯৭৪ সাল পর্যন্ত পাকিস্তানি পাসপোর্ট বিশ্বের শীর্ষ ৩০টি পাসপোর্টের মধ্যে একটি হতো। 
২০০৬: #৭৯ 2007: # 83 2008: # 87 2009: # 87 2010: # 90 2011: # 99 2012: # 100 2013: # 91 2014: # 92 2015: # 103 2016: # 103 2017: # 102 

সঠিক অনুচ্ছেদ শিরোনাম কোনটি?
titleA. ভিসার প্রয়োজনীয়তা
titleB. ১৯৪৮ সালে পাসপোর্ট
titleC. প্রকারভেদ
titleD. চাক্ষুষ অবয়ব
উত্তর: titleB
২০১১ সালে অনুষ্ঠিত বাংলাদেশের আদমশুমারী ও গৃহগণনা অনুসারে সীতাকুণ্ড শহরের জনসংখ্যা ৪৫,১৪৭ জন, যা ক্যারিবিয়ান অঞ্চলের সাংবিধানিক রাষ্ট্র সিন্ট মার্টিনের মোট জনসংখ্যার সমান। যার মধ্যে ২২,৭৫৯ জন পুরুষ এবং ২২,৩৮৮ জন মহিলা। শহরের নারী ও পুরুষের লিঙ্গ অনুপাত ১০০:৯৮, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯। ২০১১ সালে তথ্য অনুযায়ী স্বাক্ষরতার হার ৬২.১%, যেখানে জাতীয় শহুরে স্বাক্ষরতার হার ৬৬.৪% ও চট্টগ্রাম জেলার স্বাক্ষতার হার ৫৮.৯%। সীতাকুণ্ড শহরে ৯০১৭ টি পরিবার রয়েছে, গড়ে প্রতি পরিবারের সদস্য সংখ্যা ৫ জন।

২০১১ সালের হিসাব অনুযায়ী শহরের মোট জনসংখ্যার ৮৯.৬৫% মুসলমান, ১০.০৯% হিন্দু, ০.১৭% খ্রিস্টান, ০.০১% বৌদ্ধ ও ০.০৮% অন্যান্য ধর্মের অনুসারী।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রশাসন
titleC. জনসংখ্যা
titleD. যোগাযোগ ব্যবস্থা
উত্তর: titleC
দূরবীক্ষণ যন্ত্রের সাহায্যে জ্যোতিষ্কদের প্রথম পর্যবেক্ষণের ফল ‘সাইডরিয়াস নানসিয়াস’ বা ‘নক্ষত্র থেকে সংবাদবাহক’ গ্রন্থে লিপিবব্ধ হয় (প্রকাশকাল ১৬১০ খ্রীষ্টাব্দ)। চাঁদের পৃষ্ঠের খাদ, ছোট-বড় অনেক দাগ ইত্যাদি বিষয় নিয়ে এই গ্রন্থে আলোচিত হয়। ভূপৃষ্ঠের ন্যায় চাঁদের উপরিভাগে যে পাহাড়, পর্বত, উপত্যকা, নদী, গহ্বর, জলাশয় প্রভৃতির দ্বারা গঠিত গ্যালিলিও এইরূপ অভিমত ব্যক্ত করেন। দূরবীক্ষণ যন্ত্রে বড় বড় কাল দাগ দেখে তিনি তাদের সমুদ্র মনে করেছিলেন, পরে অবশ্য এই ধারণা ভুল প্রমাণিত হয়।

সঠিক অনুচ্ছেদ শিরোনাম কোনটি?
titleA. অবদান
titleB. সৌর কলঙ্ক
titleC. চাঁদের কলঙ্কের কারণ আবিস্কার
titleD. বৃহষ্পতি গ্রহের উপগ্রহ আবিষ্কার
উত্তর: titleC
কলকাতার অন্যান্য শাসনবিভাগীয় ও আরক্ষা-সংক্রান্ত কর্তৃপক্ষগুলি হল: কলকাতা জেলার সমাহর্তা (কালেকটর), কলকাতা পুলিশ, দক্ষিণ চব্বিশ পরগনার সমাহর্তা তথা জেলাশাসক এবং দক্ষিণ চব্বিশ পরগনার পুলিশ সুপার (এসপি)। কলকাতায় শেরিফ নামে একটি নামসর্বস্ব সাম্মানিক পদও রয়েছে।

বিভিন্ন ধরনের মামলা নিষ্পত্তির জন্য কলকাতায় একাধিক নিম্ন আদালত, দেওয়ানি মামলার জন্য ছোটো আদালত ও ফৌজদারি মামলার জন্য দায়রা আদালত অবস্থিত। নগরপালের (পুলিশ কমিশনার) নেতৃত্বাধীন কলকাতা পুলিশ সরাসরি পশ্চিমবঙ্গ সরকারের স্বরাষ্ট্র বিভাগের অন্তর্গত।

সঠিক অনুচ্ছেদ শিরোনাম কোনটি?
titleA. সংসদীয় ক্ষেত্র
titleB. প্রাক-ব্রিটিশ যুগ
titleC. উৎসব
titleD. জেলা প্রশাসন ও আইন-শৃঙ্খলা
উত্তর: titleD
১৬৫৩ সালে ফ্রান্সের রাজধানী প্যারিসে প্রথম ডাক বাক্স স্থাপন করা হয়েছে বলে ধারণা করা হয়। ১৮২৯ সালে ডাক বাক্সগুলো ফ্রান্সের সর্বত্র ব্যবহার ছিল। পোল্যান্ডে প্রথম সর্বজনীন ডাক বাক্স ১৮৪২ সালে ওয়ারশতে স্থাপন করা হয়।

একটি ডাক বাক্স মূলত ওয়েকফিল্ড ডাক অফিসের দেয়ালে ১৮০৯ সালে লাগানো হয় এবং ব্রিটেনের প্রাচীনতম উদাহরণ হিসেবে বিশ্বাস করা হয়। এই ঢালা লোহার তৈরি ডাক বাক্সে আড়াআড়িভাবে একটি ফাঁক ছিলো চিঠি ফেলার জন্য। ডাক বাক্সটি বর্তমানে নতুন ওয়েকফিল্ড মিউজিয়ামে প্রদর্শিত রয়েছে।

ব্রিটিশ দ্বীপপুঞ্জে, প্রথম লাল থাম ডাক বাক্স ১৮৫২ সালে জার্সির সেন্ট হিলারে স্থাপন করা হয়। পথিপার্শ্বস্থ দেয়াল বাক্সগুলো স্তম্ভ বাক্সের একটি সুলভ বিকল্প হিসেবে ১৮৫৭ সালে প্রথম আবির্ভূত হয়, বিশেষত গ্রামীণ জেলায়। ১৮৫৩ সালে যুক্তরাজ্য প্রথম স্তম্ভ বাক্স কার্লাইলে স্থাপন করা হয়েছিল। ১৮৫৬ সালে বিজ্ঞান ও শিল্প বিভাগের রিচার্ড রেডগ্রেভ লন্ডন এবং অন্যান্য বড় শহরগুলোতে ব্যবহারের জন্য একটি সুসজ্জিত থাম বাক্স নকশা করেন। ১৮৫৯ সালে নকশা উন্নত করা হয় এবং এই প্রথম স্তম্ভ বাক্সের জাতীয় মানদণ্ড বৃদ্ধি পায়। সবুজ প্রথমদিকের ভিক্টোরিয়ান ডাক বাক্সগুলোর জন্য প্রথম মানের রঙ হিসেবে গৃহীত হত। ১৮৬৬ থেকে ১৮৭৯ সালের মধ্যে ষড়্ভুজাকার ডাক বাক্স স্তম্ভ বাক্সের জন্য প্রমিত নকশা হয়ে ওঠে এবং এই সময়ের মধ্যে বাক্সগুলোর জন্য লাল প্রথম মানের রঙ হিসেবে পরিচিত ছিল। ১৮৭৪ সালে লন্ডনের ডাক বাক্সে প্রথম লাল রঙ করা হয়, যদিও এটা প্রায় ১০ বছর আগে থেকেই সমস্ত বাক্সে পুনরায় রঙ করা হয়েছিল। ২০১২ সালে নির্বাচিত বাক্সে স্বর্ণ দিয়ে রং করায় টিম জিবি অলিম্পিক স্বর্ণপদকের উদযাপন করে। দেত্তয়াল ছবির সাথে একটি সংক্ষিপ্তভাবে ভাংচুর হয়েছে। একটি 'ভুল' শহরে আঁকা হয়েছে।

১৮৪৮ সালে রাশিয়ার সেন্ট পিটার্সবার্গে প্রথম সর্বজনীন চিঠি বাক্স (ডাক বাক্স) স্থাপন করা হয়। সেগুলি কাঠ ও লোহা দিয়ে তৈরি হয়েছিল। এই ডাক বাক্সগুলো হালকা ওজনের এবং চুরি করা সহজ, সেগুলো প্রায়শই অদৃশ্য হয়ে যেত; পরবর্তীতে বাক্সগুলো ঢালাই লোহা দিয়ে তৈরি করা হয় এবং প্রতিটি ডাক বাক্সের গড় ওজন ৪৫ কেজি পর্যন্ত ছিল।

সঠিক অনুচ্ছেদ শিরোনাম কোনটি?
titleA. সাফাই
titleB. ইউরোপ
titleC. স্কটল্যান্ড
titleD. সন্ত্রাস ও রাজনৈতিক ভাংচুর
উত্তর: titleB
প্রণব মুখোপাধ্যায় একজন কলেজশিক্ষক রূপে তার কর্মজীবন শুরু করেন। পরে তিনি সাংবাদিকের কাজও করেন কিছুকাল। এই সময় তিনি "দেশের ডাক" নামে একটি পত্রিকার সঙ্গে যুক্ত ছিলেন। এছাড়াও তিনি বঙ্গীয় সাহিত্য পরিষদের ট্রাস্টি ও পরে নিখিল ভারত বঙ্গ সাহিত্য সম্মেলনের সভাপতিও হন।
মাননীয় প্রণব মুখোপাধ্যায় কর্মজীবনে প্রথম দিকে হাওড়া জেলার বাঁকড়ায় অবস্থিত "বাঁকড়া ইসলামিয়া হাইস্কুল"র ২ বছর শিক্ষকতা করেছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. বহিঃসংযোগ
titleD. আন্তর্জাতিক ভূমিকা
উত্তর: titleA
৭০০০ খ্রিষ্টপূর্বাব্দ থেকে মানব সমাজে প্রাকৃতিক তন্তু একটি গুরুত্বপূর্ণ জিনিস বলে বিবেচিত হয়ে আসছে। ধারণা করা হয়ে থাকে ৪০০ খ্রিষ্টপূর্বাব্দ থেকে কার্পাসের জন্মভূমি ভারতে সর্বপ্রথম শোভাবর্ধক পোশাকে এর ব্যবহার করা হয়েছিল। প্রাকৃতিক তন্তু পূর্বের ৪০০০ থেকে ৫০০০ বছর ধরে কাপড় তৈরিতে ব্যবহৃত হত এবং ১৮৮৫ সালে কৃত্রিম তন্তু আবিষ্কারের পূর্ব পর্যন্ত শুধু উদ্ভিজ্জ ও প্রাণিজ তন্তু কাপড় ও বস্ত্র তৈরির কাজে ব্যবহৃত হত। কার্পাস এবং শন বর্তমান যুগে প্রাকৃতিক তন্তু তৈরিতে সবচেয়ে বেশি ব্যবহৃত হলেও ঐতিহাসিকভাবে প্রাকৃতিক তন্তু উদ্ভিদের অধিকাংশ অংশ যেমন, বাকল, কাণ্ড, পাতা, ফল, বীজতন্তু এবং উদ্ভিদরস ব্যবহার করে তৈরি করা হত।

সঠিক অনুচ্ছেদ শিরোনাম কোনটি?
titleA. টেক্সটাইল শিল্পকলায় উদ্ভিদের ভবিষ্যৎ
titleB. পুরোনো টেক্সটাইলে উদ্ভিজ্জ তন্তু সনাক্তকরণ
titleC. শন
titleD. টেক্সটাইল শিল্পকলায় উদ্ভিদ ব্যবহারের ইতিহাস
উত্তর: titleD
বাংলাদেশ, ভারত, ভুটান, নেপাল, শ্রীলঙ্কা, চীন, হংকং, পাকিস্তান, মালদ্বীপ, মিয়ানমার, থাইল্যান্ড, সিঙ্গাপুর, আফগানিস্তান, কাতার পাতিকাকের প্রধান আবাসস্থল। এছাড়া বার্বাডোস, জিবুতি, ইরিত্রিয়া, মিশর, জিব্রাল্টার, ইন্দোনেশিয়া, ইরান, ইসরাইল, জর্ডান, কেনিয়া, কুয়েত, মালয়েশিয়া, মরিশাস, মোজাম্বিক, নেদারল্যান্ডস, ওমান, সিশেলেস, সোমালিয়া, দক্ষিণ আফ্রিকা, সুদান, তাঞ্জানিয়া, সৌদি আরব, সংযুক্ত আরব আমিরাত, বাহরাইন, ইয়েমেন ও যুক্তরাষ্ট্রে পাতিকাক অবমুক্ত করা হয়েছে। মাঝে মাঝে কম্বোডিয়া, ডেনমার্ক, জাপান, স্পেন ও যুক্তরাজ্যেও এদের দেখা যায়, এরা সম্ভবত পার্শ্ববর্তী কোন দেশ থেকে চলে আসে। চিলিতে পাতিকাক দেখা গেছে, তবে এদের উৎস সম্বন্ধে নিশ্চিত হওয়া যায়নি। অস্ট্রেলিয়ায় জাহাজের মাধ্যমে পাতিকাক পৌঁছেছিল ও বংশবিস্তার করেছিল, কিন্তু সেখানে এদের প্রায় নির্মূল করা সম্ভব হয়েছে।

সঠিক অনুচ্ছেদ শিরোনাম কোনটি?
titleA. স্বভাব ও বৈশিষ্ট্য
titleB. ডিম
titleC. নামকরণ
titleD. বিস্তৃতি
উত্তর: titleD
স্পেন্সার ড্রাইডেন ১৯৩৮ সালের ৭ই এপ্রিল নিউ ইয়র্ক সিটিতে জন্মগ্রহণ করেন। তার পিতা হুইলার ড্রাইডেন (১৮৯২-১৯৫৭) ছিলেন একজন ইংরেজ বংশোদ্ভূত মার্কিন অভিনেতা ও পরিচালক এবং বিখ্যাত কৌতুকাভিনেতা, চলচ্চিত্র অভিনেতা ও পরিচালক চার্লি চ্যাপলিনের বৈমাত্রেয় ভাই। তার মাতা অ্যালিস চ্যাপেল (১৯১১-২০০৫) ছিলেন অ্যানা পাভলভাস ড্যান্স কোম্পানির বেলে নৃত্যশিল্পী ও রেডিও সিটি বেলে কোম্পানির সদস্য। ড্রাইডেন তার বিখ্যাত চাচার নাম গোপন রাখতেন, কারণ তিনি চাইতেন না কেউ যাতে তার চাচার সুখ্যাতির কথা বিবেচনা করে তাকে বিচার করেন।

ড্রাইডেন যখন খুব ছোট, তার পিতা চ্যাপলিনের সহকারী হিসেবে কাজ করার জন্য সপরিবারে লস অ্যাঞ্জেলেসে চলে যান। ১৯৪৩ সালে তার পিতামাতার বিবাহ বিচ্ছেদ হয়। স্পেন্সার শিশু অবস্থাতেই তার চাচার হলিউড স্টুডিওতে ড্রাম বাজাতেন। ১৯৪০ এর দশকের শেষের দিকে জ্যাজ ভক্ত লয়েড মিলারের সাথে তার বন্ধুত্ব হয়। মিলারও ১৯৩৮ সালে জন্মগ্রহণ করেন। মিলার গ্লেনডেলের রসমোয়েনের রয়্যাল বলেভার্ড স্ট্রিটে বসবাস করতেন।

চ্যাপলিন সুইজারল্যান্ডে চলে গেলে, ১৯৫৪ সালে চ্যাপলিনের যুক্তরাষ্ট্রের স্টুডিওজ বিক্রি করে দেওয়ার পূর্ব পর্যন্ত ড্রাইডেনের পিতা তার ব্যবসায় দেখাশুনা করতেন। তার পিতা জ্যাজ ভক্ত ছিলেন এবং ১৯৫০ এর দশকের শুরুর দিকে তাকে লস অ্যাঞ্জেলেসের জ্যাজ ক্লাবগুলোতে নিয়ে যেতেন। এতে করে তার মধ্যে সঙ্গীতের প্রতি আগ্রহ জন্মে। ১৯৫৭ সালে তার পিতা মারা যান।

সঠিক অনুচ্ছেদ শিরোনাম কোনটি?
titleA. দ্য নিউ রাইডার্স অব পার্পল সেজ ও দ্য ডাইনোসর্স
titleB. শেষ জীবন ও মৃত্যু
titleC. জীবনী
titleD. প্রারম্ভিক জীবন
উত্তর: titleD
এফটিপি গ্রহকগুলির সাথে ব্যবহারের জন্য গ্রহক সুরক্ষা করার জন্য দুটি পৃথক পদ্ধতি তৈরি করা হয়েছিল: "অন্তর্নিহিত" এবং "সুস্পষ্ট" । যদিও অন্তর্নিহিত পদ্ধতিটির প্রয়োজন হয়, যে সংযোগের শুরু থেকেই একটি ট্রান্সপোর্ট লেয়ার সিকিউরিটি প্রতিষ্ঠিত হয়, যার ফলে নন-এফটিপিএস-সচেতন গ্র্রাহক এবং সার্ভারের সাথে সামঞ্জস্যতা ভেঙে যায়, স্পষ্ট পদ্ধতিটি আপগ্রেড করার জন্য স্ট্যান্ডার্ড এফটিপি প্রোটোকল কমান্ড এবং জবাবগুলি ব্যবহার করে একটি এনক্রিপ্ট করা প্লেইন টেক্সট সংযোগ, একটি একক নিয়ন্ত্রণ পোর্ট এফটিপিএস-সচেতন এবং অ-এফটিপিএস-সচেতন গ্ররাহক উভয়কেই পরিবেশন করার জন্য ব্যবহার করার অনুমতি দেয়।

সঠিক অনুচ্ছেদ শিরোনাম কোনটি?
titleA. অন্তর্নিহিত
titleB. সুরক্ষা আহবান করার পদ্ধতি
titleC. সুবিধা
titleD. স্পষ্ট
উত্তর: titleB
বি. সুন্দরীশ্রেষ্ঠা ও অনন্তযৌবনা অপ্সরাবিশেষ। [সং. উরু + √ বশ্ + অ + ঈ]। উর্বশী অপরূপ রূপলাবণ্যময়ী স্বর্গের অপ্সরী।
উর্বশীর কি ভাবে জন্ম হয়েছে তা নিয়ে নানা ধরনের মত প্রচলিত আছে। কারো কারো মতে উর্বশী নারায়ণের উরু ভেদ করে জন্মগ্রহণ করেন তাই তার নাম উর্বশী। আবার একথাও বলা হয় সমুদ্র হতে উর্বশীর জন্ম। এটাও প্রচলিত যে উর্বশী সাতজন মনুর সৃষ্টি।

সঠিক অনুচ্ছেদ শিরোনাম কোনটি?
titleA. পদ্মপুরাণে উর্বশী
titleB. রামায়ণে রম্ভা
titleC. ঘৃতাচী
titleD. উর্বশী
উত্তর: titleD